Ο Χρήστος και ο Αντώνης είναι ο ορισμός του εξαιρετικού οικοδεσπότη. Φοβερά πρόθυμοι να βοηθήσουν ώστε να περάσουμε όσο το δυνατόν καλύτερα, πάντα με διακριτικότητα. Η καλή αρχή φάνηκε από την ανταπόκρισή τους στις ερωτήσεις μας προτού ολοκληρώσουμε την κράτηση. Όταν φτάσαμε αντικρίσαμε ένα σπίτι που στην πραγματικότητα ήταν καλύτερο από όσο φαινόταν στις φωτογραφίες. Η καθαριότητα ξεπερνάει οποιονδήποτε πήχη τεθεί από τον εκάστοτε επισκέπτη. Είχαμε πλήρη ενημέρωση για όσα αφορούσαν το σπίτι, το οποίο ήταν εξοπλισμένο με ότι μπορεί να χρειαστεί κανείς (από οδοντογλυφίδες έως σίδερο). Η τοποθεσία του καταλύματος αποδείχθηκε κομβικής σημασίας καθώς βρίσκεται στο κέντρο του νησιού με αποτέλεσμα να έχουμε την δυνατότητα να είμαστε σε οποιοδήποτε μέρος επιλέγαμε εντός 40 λεπτών και έτσι δεν χάναμε χρόνο σε μετακινήσεις κάτι που μας επέτρεψε να επισκεφτούμε περισσότερα μέρη. Και οι δυο οικοδεσπότες μας πρότειναν μέρη να επισκεφτούμε, παραλίες του γούστου μας, ακόμα και όμορφες διαδρομές να ακολουθήσουμε. Δεν μας έλειψε απολύτως τίποτα στο σπίτι, δεν μας ενόχλησε κανένας από τους δυο για οτιδήποτε περιττό. Απεναντίας και ο χώρος και οι δυο τους αποτελούν παράδειγμα προς μίμηση για όσους εργάζονται στον τομέα τους. Ευχόμαστε να ξανασυναντήσουμε και τους δυο καθώς είναι εξαιρετικά ποιοτικοί άνθρωποι. Συστήνουμε ανεπιφύλακτα και το κατάλυμα και τους οικοδεσπότες για οποιονδήποτε ενδιαφερόμενο. Εμείς έχουμε προτείνει ήδη στον κοινωνικό μας κύκλο το συγκεκριμένο συγκλονιστικό νησί, το εξαιρετικό από κάθε οπτική κατάλυμα και τους φανταστικούς Χρήστο και Αντώνη.
•	Εξαιρετικής εμβέλειας και ταχύτητας ίντερνετ
•	Δική μας θέση πάρκινγκ σε μικρότερη των πέντε λεπτών απόσταση
•	Απόλυτη καθαριότητα
•	Πλήρης εξοπλισμός
•	Άμεση ανταπόκριση σε οτιδήποτε
•	Πρόνοια από τους οικοδεσπότες χωρίς να χρειαστεί να αναφερθούμε εμείς σε οτιδήποτε δυνητικά θα μπορούσε να μας ενοχλήσει
•	Για όλες τις ηλικίες
•	Τρομερή τοποθεσία και σε ομορφιά και σε πρακτικότητα
•	Μόνιμη παροχή ζεστού νερού από ηλιακό θερμοσίφωνα